આંખે બાંધવાના બે પાટા તથા એક કોરડો આ રમતમાં જોઈશે. બંને હરીફોની આંખોએ તેઓ જોઈ ન શકે તેમ પાટા બાંધવામાં આવશે. બંનેમાંથી એક જણના જમણા હાથમાં કોરડો રહેશે. હવે બંને એકબીજાના ડાબો હાથ પકડી, તેમ ઊભા રહેશે. રમત શ થતાં કોરડાવાળો હરીફ સામા હરીફને તેનું નામ લઈ પૂછશે કે, ‘(નામ)..... ક્યાં છો ?’ સામો હરીફ હાથ છોડ્યા વિના કાંતો પાછળ નમીને અથવા ગમે તે એક બાજુ નમીને જવાબ આપશે કે, ‘અહીં છું.’ અવાજ પરથી પારખીને કોરડાવાળો હરીફ કોરડાથી સામા હરીફને ફટકો મારશે. જો આ ફટકો સામા હરીફને ખભાથી ઉપરના ભાગ પર વાગશે તો મારનારને એક ગુણ મળશે, નહીં વાગે તો સામા હરીફને એક ગુણ મળશે. તે પછી સામો હરીફ કોરડો લેશે અને આગળ પ્રમાણે કરશે. એમ વારાફરતી રમતાં નિયમ વખતને અંતે વધારે ગુણ મેળવનાર વિજયી ગણાશે.